Sonningprisen

Sonningprisen er Danmarks største kulturpris og utdeles i henhold til Sonningfondets bestemmelser.

Prisen er testamentarisk stiftet av redaktør og forfatter Carl Johan Sonning (1879–1937). Grunnreglene for prisen er fra 19. april 1949 og ble endret 21. januar 1974, hvor det ble bestemt at prisen skulle være på minst 100 000 kr. til utdeling, hvert andre år. Prisen er for øyeblikket på 1 mill. danske kroner og utdeles så fremt det er mulig på C. J. Sonnings fødselsdag den 19. april ved en festlighet i Festsalen på Københavns Universitet.

Sonningprisen tildeles en mann eller kvinne, har utført et «fortjenstfuldt arbejde til gavn for den europæiske kultur». 

Forslag til mottakere av Sonningprisen kan fremsettes av europeiske universiteter. Prisvinneren utpekes av en komité på Københavns Universitet, hvis leder er den sittende rektor.

Tidligere mottakere av prisen er blant andre den norske filosofen Arne Næss, FN's tidligere høykommissær for menneskerettigheter Mary Robinson, skuespilleren Laurence Olivier, teologen Karl Barth, fysikeren Niels Bohr, filmskaperen og teatermannen Ingmar Bergman og forfatter og filosof Simone de Beauvoir. Statsmannen Winston Churchill mottok en ekstraordinær pris i 1950, da prisen ble utdelt for første gang.

 Liste over prismottakere 
Årstall  Prismottaker  Profesjon  Nasjonalitet2025  Hervé This  keramiker   2023  Marina Abramović  performancekunstner  2021  Svetlana Aleksijevitsj  forfatter  2018  Lars von Trier  regissør  2014  Michael Haneke  regissør  2012  Orhan Pamuk   forfatter   2010  Hans Magnus Enzensberger  forfatter  2008  Renzo Piano   arkitekt  2006  Ágnes Heller   filosof   2004  Mona Hatoum   bildekunstner   2002  Mary Robinson   FNs tidligere høykommissær for menneskerettigheter   2000  Eugenio Barba   teaterinstruktør og stifter av Odin Teatret  1998  Jørn Utzon   arkitekt  1996  Günter Grass   forfatter og bildekunstner  1994  Krzysztof Kieślowski   filmregissør  1991  Václav Havel   forfatter og statsmann   1989  Ingmar Bergman   filmskaper og teatermann  1987  Jürgen Habermas   filosof og sosiolog   1985  William Heinesen   forfatter  1983  Simone de Beauvoir   forfatter  1981  Dario Fo   teatermann  1979  Hermann Gmeiner   stifter av SOS Barnebyer  1977  Arne Næss   filosof  1975  Hannah Arendt   politisk teoretiker   1973  Karl Popper   filosof   1971  Danilo Dolci   sosialarbeider  1970  Max Tau   forfatter  1969  Halldór Laxness   forfatter  1968  Arthur Koestler   forfatter  1967  Willem Visser ’t Hooft   teolog  1966  Laurence Olivier   skuespiller  1965  Richard von Coudenhove-Kalergi   forfatter og statsmann  1964  Dominique Pire  teolog   1963  Karl Barth   teolog  1962  Alvar Aalto   arkitekt  1961  Niels Bohr   fysiker  1960  Bertrand Russell   filosof  1959  Albert Schweitzer   teolog og filosof   1950  Winston Churchill   statsmann   (ekstraordinær pris)

Eksterne lenker
 Sonningprisen  – Prisens hjemmeside

Kategori:Dansk kultur
Kategori:Utmerkelser etablert i 1950
Kategori:1950 i Danmark